Et helt suverænt sted. Flot udsigt fra vores balkon, dejlig brise så der aldrig var for varmt og helt vildt lækker mad med en fantastisk smag. Vores værelse havde lige det der var brug for og vi fik skiftet sengetøj og håndklæder hver 3. dag. Værterne var utrolig søde og hjælpsomme og vi følte os rigtig godt tilpas der. Det var et lille sted og det var utroligt tiltalende. Det lå lidt for sig selv og for os som familie der ikke havde brug for gang i den efter kl. 22.00 var det helt perfekt.